open-index/open-wikipedia-markdown huggingface dataset:
Adán e Eva (Dürer)

***Adán e Eva*** (en ) é unha parella de pinturas realizada polo artista alemán Albrecht Dürer. Están pintadas ó óleo sobre táboa. Datan do ano 1507, segundo consta nun cartel xunto a Eva. Ambas miden 209 cm de alto, e en canto á anchura, unha mide 81&nbsp;cm e a outra 80. Exhíbense no Museo do Prado de Madrid (España).

## Descrición 
Durero representou, en dúas táboas independentes, a Adán e Eva. Na de Adán preséntase a figura deste sobre un fondo escuro, de xeito que toda a atención se centra na figura masculina que está de pé, pintado de corpo enteiro, sobre un terreo irregular cheo de pedras. O corpo de Adán presenta un lixeira inclinación. Suxeita unha póla da maceira no que se atopa enrolada a cobra, de tal xeito que os seus xenitais quedan cubertos con esta póla con follas e unha mazá. O seu rostro é novo, de faccións proporcionadas, amosando unha expresión de sorpresa. Os seus rizos louros ondean ó vento. 
[esquerda|miniatura|318x318px|Copia de ambos os cadros, realizada por [Hans Baldung|Hans Baldung Grien cara a 1520 (Galería dos Uffizi de Florencia).]]
Eva permanece á beira da árbore, véndose a serpe enrolada ó redor dunha das pólas. Tamén está representada de corpo enteiro, pero a súa postura é distinta. Preséntase de fronte, adiantando a perna dereita. O seu sexo, como o de Adán, está tapado; no caso de Eva, coas follas dunha póla que se atopa na zona esquerda da composición. Como é tradicional na arte, a cor da pel de Eva é máis claro que o de Adán. O rostro de Eva é claro, e aínda desprende inocencia. A súa longa melena loura tamén ondea ó vento.
Rubiais, Rubiais, Viana do Bolo

**Rubiais** é un lugar da parroquia de Rubiais, no concello ourensán de Viana do Bolo na comarca de Viana. Segundo o IGE, en 2015 tiña 25 habitantes (10 homes e 15 mulleres).

## Lugares e parroquias 
### Lugares de Rubiais 
### Parroquias de Viana do Bolo 
## Notas
Retrato de María Tudor

O ***Retrato de raíña María Tudor*** (1554) é unha pintura realizada por Antonis Mor, óleo sobre táboa de medidas 109 x 84&nbsp;cm. É un dos máis importantes retratos de Mor, de quen o Museo do Prado de Madrid garda a máis rica colección.

## Descrición 
Representa á raíña inglesa María I de Inglaterra, que foi segunda esposa de Filipe II grazas a unha voda concertada por razóns políticas. O matrimonio durou só catro anos, xa que ela faleceu.

María viste un traxe de veludo italiano e un abrigo de cor morada. Na man dereita porta unha rosa, símbolo da dinastía Tudor. Nesta obra, os tons son apagados, pero a perfección técnica no debuxo e na representación da facianda da raíña convérteno nunha verdadeira obra mestra. De xeito moi sutil, Mor conseguiu embelecer e dignificar o aspecto pouco atractivo da raíña, que noutras efixies aparece como rubia, dunha palidez algo enfermiza e trazos máis enxoitos e avellentados.

O retrato foi encargo de Carlos V ó pintor, xa que a idea do casamento do seu fillo con ela foi idea do emperador. No momento da súa retirada a Yuste, o emperador levou o cadro consigo, sinal do aprecio que lle tiña. Consta que en 1600 xa estaba de volta en Madrid.

Deste retrato existe unha réplica ou segundo exemplar no Isabella Stewart Gardner Museum de Boston; atribúese a Mor con axuda de taller.

## Véxase tamén
Brumado

**Brumado** é un concello brasileiro no estado da Baía, na rexión Nordeste do País, a 555 quilómetros da capital estatal, Salvador. A súa área territorial é de 2&nbsp;207,612 quilómetros cadrados, ocupando 2&nbsp;174 quilómetros cadrados, e atópase a unha altitude de 454 metros.

A cidade é coñecida como a "Capital do Minério" por posuír no seu subsolo unha gran cantidade de minerais, que son a base da súa economía, e por acoller grandes empresas de minería que realizan as súas actividades extrativistas na Serra das Éguas, que por certo, tamén é un dos puntos turísticos do municipio, por formar paisaxes montañosas.

## Xeografía 
Brumado ten como concellos limítrofes Livramento de Nossa Senhora, Dom Basílio, Aracatu, Rio de Contas, Malhada de Pedras, Tanhaçu, Ituaçu, Rio do Antônio, Lagoa Real e Caraíbas.

## Notas 
## Véxase tamén 
### Ligazóns externas 
* Páxina oficial
Retrato de cardeal

***Retrato de cardeal*** (en ) ou ***O cardeal***, é unha das obras máis coñecidas do pintor italiano Rafael Sanzio. É un óleo sobre táboa, pintado cara ó ano 1510. Mide 79&nbsp;cm de alto e 61 cm de ancho. Consérvase no Museo do Prado de Madrid.

Foi pintado durante o papado de Xulio II, cando Rafael gozaba de grande éxito, realizando retratos dos diversos membros da curia. A identidade exacta do personaxe permanece anónima, aínda que se avanzaron diversas hipóteses.

É un retrato de composición sobria pero moi meditada. O retratado amósase de medio corpo, coas súas roupas de cardeal representadas polo miúdo, con gran realismo, en particular a seda da muceta, con brillos tornasolados. A posición do brazo, como apoiado no pomo dunha cadeira de brazos que non se ve, dá maior solidez ó deseño: o branco do tecido subliña o vermello da seda, e a man avanza cara ó espectador en escorzo, axudando ó efecto de profundidade. O rostro amosa unha personalidade reflexiva e reservada, cunha gran seguridade en si mesmo; «a mirada resulta un tanto profunda e, a pesar da dureza que tenta transmitir, posúe certos trazos afables». Detéctanse retoques na posición dos ollos; raios X desvelaron que o cabelo era inicialmente máis longo e que Rafael modificouno. A cor predominante é o vermello do vestido que destaca sobre fondo escuro, case negro. Da mesma cor é o birrete do cardeal.

## Notas 
## Véxase tamén 
### Bibliografía 
* Cirlot, L. (dir.), *Museo del Prado II*, Col. «Museos del Mundo», Tomo 7, Espasa, 2007. ISBN 978-84-674-3810-9, pág. 145
* Monreal, L., *Grandes Museos*, Vol. 1, Planeta, 1975. ISBN 84-320-0460-X (obra completa)
* Olivar, M., *Cien obras maestras de la pintura*, Biblioteca Básica Salvat, 1971. ISBN 84-345-7215-X
Tríptico da Adoración dos Magos

***A Adoración dos Magos*** é un tríptico realizado polo pintor alemán Hans Memling. Está realizado en óleo sobre táboa, e foi pintado en 1479-80. A táboa central mide 147,5&nbsp;cm de ancho e 96 cm de alto. As táboas laterais ou ás, miden 63&nbsp;cm de ancho e 98&nbsp;cm de alto. Exhíbese no Museo do Prado de Madrid.

A este tríptico da Adoración dos Magos coñéceselle tamén como «tríptico do Prado». Está formado por tres partes: a á esquerda é unha *Natividade*, o panel central unha *Adoración dos Reis Magos*, a á dereita é unha *Presentación no Templo*. Debido á elección dos temas, así como pola súa representación, este tríptico achégase ó de Jan Floreins e ó *Políptico Hulin de Loo*.

## Descrición 
Perdeuse o rastro das caras exteriores das ás. Tamén se lle chama «Tríptico de Carlos V» porque se conservou no «oratorio de Carlos V» no Palacio Real de Aranjuez. Trátase dunha das obras máis coñecidas de Memling, aceptada pola totalidade dos autores.

## Notas  
## Véxase tamén 
### Bibliografía 
*
*
Virxe do peixe

A ***Sagrada Familia con Rafael, Tobías e San Xerome***, coñecida como ***Virxe do peixe***, é unha pintura ó óleo sobre táboa de Rafael Sanzio realizada entre 1513 e 1514. Consérvase no Museo do Prado de Madrid.

Trátase dunha sacra conversación, é dicir, un cadro en que aparecen a Virxe e o Neno Xesús relacionados con santos. Nel aparece María entronizada sostén a Xesús sentada. Á dereita sitúase San Xerome con roupaxes cardinalicias e botando unha ollada á versión latina da Biblia que este erudito estableceu ou Vulgata. O león ós seus pés é o que, segundo a tradición, curou e domou. Á esquerda figura o arcanxo San Rafael, quen presenta ó Xesús neno a Tobías, que sostén o peixe que lle serviu para curar ó seu pai da cegueira. O peixe é tamén símbolo de Cristo.

## Véxase tamén 
### Ligazóns externas 
*Ficha no museo do Prado
*Audioguía do museo do Prado
A bacanal dos andrios

***A bacanal dos andrios*** (en ) é un cadro do pintor italiano Tiziano. Está realizado en óleo sobre lenzo, e foi pintado contra o 1518-1519, atopándose no presente no Museo do Prado, en Madrid, España.

## Historia 
Esta obra foi un encargo de Alfonso d'Este, duque de Ferrara, para a decoración do *Camerino de alabastro*, unha estancia do castelo ducal. Formaba conxunto con outras dúas pinturas do mesmo artista, *Ofrenda a Venus* (Museo do Prado) e *Baco e Ariadna* (National Gallery de Londres). Este conxunto decorativo incluía obras doutros autores, como *O festín dos deusus* de Giovanni Bellini (National Gallery de Washington), que Tiziano houbo de terminar por defunción deste, así como algunha outra que non subsistiu. O duque encargou obras a Fra Bartolommeo e a Rafael Sanzio, pero salvo algúns bosquexos, non se chegaron a realizar.

## Notas 
## Véxase tamén 
### Ligazóns externas 
* Ficha da obra no sitio do Museo do Prado 
* *A bacanal* na enciclopedia en liñá do Museo do Prado
Ventilador de fluxo guiado

[miniatura|300px|[Bell X-22]]
Un **ventilador de fluxo guiado** é unha disposición de propulsión na cal un ventilador, que é un tipo de hélice, está montada dentro dunha cuberta ou conduto cilíndrico. O conduto reduce as perdas de pulo das puntas das hélices, e a variación da sección transversal do conduto permítelle ao deseñador afectar vantaxosamente a velocidade e presión do fluxo de aire segundo o principio de Bernoulli. A propulsión con ventiladores de fluxo guiados úsase en avións, dirixibles, hidroesvaradores, aeroescorregadores e fanpacks.

Os ventiladores de fluxo guiados normalmente teñen palas de menor tamaño que as hélices e polo tanto poden operar a maiores velocidades de rotación.

## Notas
Dánae recibindo a choiva de ouro

***Dánae recibindo a choiva de ouro*** é un cadro pintado no século XVI por Tiziano, e agora exposto no Museo do Prado.

## Descrición 
Trátase dunha versión tardía, de cara a 1565, dun tema repetidamente tratado por Tiziano e o seu taller. Até data recente sobreentendíase que este cadro foi o que Filipe II encargou como parella doutro igualmente conservado no Prado: *Venus e Adonis.* Novas investigacións desvelaron que esta *Dánae* non pertenceu a Filipe II senón que foi adquirida por Velázquez en Italia cara ó ano 1630. A *Dánae* de Filipe II é outra que saíu da colección real española ó ser subtraída por Xosé Bonaparte. Agora consérvase en Londres (Apsley House, colección privada dos duques de Wellington).

## Véxase tamén 
### Outros artigos 
* Lista de obras de Tiziano

### Bibliografía 
* Cirlot, L. (dir.), *Museo del Prado II*, Col. «Museos del Mundo», Tomo 7, Espasa, 2007. ISBN 978-84-674-3810-9, páxs. 160-161
* Monreal, L., *Grandes Museos,* vol. 1, Editorial Planeta, 1975. ISBN 84-320-0460-X (colección completa)
Julio Jones

**Quintorris Lopez "Julio" Jones**, máis coñecido como **Julio Jones**, nado o 3 de febreiro de 1989 en Foley, no condado de Baldwin (Alabama), é un xogador profesional estadounidense de fútbol americano que xoga como wide receiver para os Atlanta Falcons da National Football League (NFL). Tras formarse na Universidade de Alabama, entrou na NFL no darft de 2011 onde polos Falcons no sexto lugar da primeira rolda.

## Traxectoria 
Nado en Foley (Alabama) Jones asistiu ao Foley High School da súa cidade natal, onde xogou no equipo de fútbol americano do instituto, os Foley Lions, como *wide receiver* e *defensive end* entre 2004 e 2007. No seu último ano, logrou 75 recepcións para 1.306 iardas e 16 touchdowns. Considerado un recruta de cinco estrelas por Rivals.com, foi catalogado como o wide receiver número un da súa promoción no país en 2008. O 6 de febreiro de 2008, anunciou en directo por ESPNU a súa decisión de unirse á Universidade de Alabama.

Tras acabar o seu periplo universitsario, Jones foi seleccionado polos Atlanta Falcons no sexto posto da primeira rolda do Draft da NFL de 2011. Os Falcons trocaron cinco eleccións de draft (27, 59 e 124 de 2011, e primeira e cuarta rolda de 2012) aos Cleveland Browns a cambio desta sexta elección. Unha vez en Atlanta escolleu o dorsal número 11 posto que foi o ano en que foi elixido. O 29 de agosto de 2015, Jones renovou cinco anos máis o seu contrato cos Falcons por un valor de 71,5 millóns de dólares, 47 millóns garantidos. Na cuarta xornada da temporada 2016, Matt Ryan, quarterback dos Falcons, lanzou 503 iardas de pase conseguindo catro touchdowns, dos cales Jones capturou 12 para 300 iardas e un touchdown, conseguindo a vitoria por 48-33 fronte os Carolina Panthers. Ryan e Jones convertéronse así no primeiro dúo de quarterback-receptor da historia de la NFL en conseguir 500 iardas de pase e 300 de recepción nun mesmo partido.

## Notas 
## Véxase tamén 
### Ligazóns externas 
* Ficha de Matt Ryan nos Atlanta Falcons
Davy Roef

**Davy Roef**, nado en Anveres o 6 de febreiro de 1994, é un futbolista belga. Xoga de porteiro e o seu club actual é o Waasland-Beveren, cedido polo RSC Anderlecht.

## Traxectoria 
O 24 de xaneiro anunciouse a súa fichaxe polo Deportivo da Coruña, cedido por 6 meses polo RSC Anderlecht, converténdose no primeiro xogador belga en vestir a camisola do equipo coruñés.

## Notas 
## Véxase tamén 
### Ligazóns externas 
* Datos do xogador en belgianfootball.be
Castrallón

O topónimo **Castrallón** pode referirse a:

;En Galiza
***Castrallón**, lugar da parroquia de Nebra, no concello de Porto do Son;
***O Castrallón**, lugar da parroquia de Cumbraos, no concello de Mesía.

;Castro de Galiza
***O Castrallón**, castro na parroquia da Baña, no concello da Baña. 

## Véxase tamén
### Outros artigos
Copa do Mundo de Ciclismo de Montaña

A **Copa do Mundo de Ciclismo de Montaña** (oficialmente: ***UCI Mountain Bike World Cup***) é unha competición de ciclismo de montaña organizada pola Unión Ciclista Internacional con varias probas diferentes disputadas por todo o mundo. Nos seus inicios, ano 1989, só existía o XCO. No ano 1991 engadiuse o Descenso, mentres que no 1998 engadiuse o Dual Slálom. No 2002 meteuse o Four Cross substituíndo o Dual Cross, pero en 2011 foi eliminado do programa da competición. Na actualidade, estas series compóñense unicamente de probas de XCO e de Descenso. Os líderes das series visten un maillot branco cunha banda vermella arredor do peito para distinguilos.

## XCO
### Masculino
### Feminino
Brian Finnegan

**Brian Finnegan**, nado o 20 de agosto de 1969 en Armagh, é un músico e frautista irlandés.

## Traxectoria 
Comezou a tocar o tin whistle con oito anos como estudante no Armagh Pipers Club. Acadou sona co grupo irlandés Upstairs in a Tent, e despois en 1993 lanzou un álbum en solitario chamado ''When the Party's Over'', que foi gravado en Redesdale Studios En 1995 formou o grupo musical Flook. Orixinalmente formado por Sarah Allen e Michael McGoldrick con Brian Finnegan, posteriormente engadiron ao guitarrista Ed Boyd. Cando McGoldrick deixou o grupo en 1997, Kohn Joe Kelly uniuse ao grupo para tocar o bodhrán. Flook continuou a súa andaina facendo unha xira arredor do mundo e en 2006 foi galardoado como o mellor grupo musical nos BBC Radio 2 Folk Awards.

En 2010, Brian formou o seu propio trío musical co guitarrista Ian Stephenson e o percusionista Jim Goodwin. Logo fixeron o grupo Kan co violinista Aidan O'Rourke, até a disolución da banda en 2014.

## Discografía 
### Álbum en solitario 
*''When the Party's Over* (1993)
**The Ravishing Genius of Bones'' (2010)

## Notas 
## Véxase tamén 
### Ligazóns externas 
*Flook
*KAN 
*Burwell Bash
Buochs

**Buochs** é un concello do cantón suízo de Nidwalden. En decembro de 2016 tiña cunha poboación de 5&nbsp;389 habitantes.

## Notas 
## Véxase tamén 
### Ligazóns externas 
*Páxina oficial
Masami Kuwashima

, nado en Kumagaya o 14 de setembro de 1950, é un expiloto de carreiras do Xapón. Logo dunha certa experiencia nas fórmulas inferiores xaponesas, fixo un intento na Fórmula 1.

Un acordo para pilotar no Gran Premio do Xapón de 1976 co equipo RAM non chegou a nada, pero Kuwashima atopou un asento co Wolf-Williams Racing, pilotando un Wolf-Williams FW05. Participou na primeira sesión de adestramentos para a carreira, pero resultou bastante lento. En calquera caso, pouco despois ese mesmo día os seus patrocinadores retiraron o seu financiamiento da oferta de Williams, e Frank Williams rapidamente substituíu a Kuwashima por Hans Binder para a segunda sesión da práctica e a carreira. Kuwashima non tivo outra oportunidade na Fórmula Un, e volveu á Fórmula 2000 xaponesa e a Fórmula 2 series onde pasou o resto da súa carreira.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
* Biography at F1 Rejects
Carassius

***Carassius*** é un xénero de peixes cipriniformes da familia Cyprinidae. Son peixes de auga doce distribuídos orixinalmente no leste de Asia pero que foron introducidos en gran parte de Europa.

## Morfoloxía 
A lonxitude máxima descrita foi de 64&nbsp;cm, tendo un corpo groso e un pedúnculo caudal curto e groso; algunhas especies presentan brillantes pigmentacións vermellas, alaranxadas ou crema prateadas, polo que adoitan recibir o nome xenérico de «peixes dourados».

## Hábitat 
Son peixes pertencentes ao bentos que habitan en lagos ricos en vexetación e ríos de augas lentas, de climas entre tépedos a tropicais. Toleran ben o frío, a contaminación e os baixos niveis de osíxeno na auga, o que os fai idóneos para adornar estanques de parques humanizados.

## Acuario 
Algunhas especies son criadas en acuicultura para a súa comercialización como peixes de acuario ou de estanque. Poden vivir moito tempo mantidos en catividade, a marca é de 25 anos en grupos de 4 ou máis individuos con tamaño mínimo de acuario de 200 litros.

## Especies 
De acordo con FishBase, comprende as seguintes especies:
* *Carassius auratus* (Linnaeus, 1758)
* *Carassius carassius* (Linnaeus, 1758)
* *Carassius cuvieri* (Temminck e Schlegel, 1846)
* *Carassius gibelio* (Bloch, 1782)
* *Carassius langsdorfii* (Temminck & Schlegel, 1846)
De acordo co Rexistro Mundial de Especies Mariñas, só comprende:
* *Carassius carassius* (Linnaeus, 1758)
* *Carassius gibelio* (Bloch, 1782)
* *Carassius auratus* (Linnaeus, 1758) representado como *Carassius auratus auratus* (Linnaeus, 1758).
De acordo co Sistema Integrado de Información Taxonómica, comprende:
* *Carassius auratus* (Linnaeus, 1758)
* *Carassius carassius* (Linnaeus, 1758)
* *Carassius cuvieri* (Temminck e Schlegel, 1846)
* *Carassius gibelio* (Bloch, 1782)

## Galería de imaxes 

Ficheiro:Goldfish.jpg|Carassius auratus
Ficheiro:Carassius auratus grandoculis3.jpg|Carassius auratus grandoculis
Ficheiro:CarassiusCarassius8.JPG|Carassius carassius
Ficheiro:Carassius gibelio 2008 G1.jpg|Carassius gibelio

## Notas 
## Véxase tamén 
### Outros artigos 
* Abramis brama
* Carpa vermella
Castenda

Como topónimo **Castenda** pode referirse a:

;En Galiza
***Castenda da Torre**, parroquia do concello de Tordoia;
***Castenda**, lugar da parroquia de Vigo, no concello de Boqueixón;
***Castenda**, lugar da parroquia de Buscás, no concello de Ordes;
***Castenda de Parada**, lugar da parroquia de Parada, no concello de Ordes.
Voo 655 de Iran Air

O **voo 655 de Iran Air** era un voo de pasaxeiros de Iran Air entre Teherán e Dubai. O 3 de xullo de 1988 o avión que operaba a ruta foi derrubado polo cruceiro da armada dos Estados Unidos USS *Vincennes* comandado por William C. Rogers III. O incidente tivo lugar no espazo aéreo iraniano, sobre augas territoriais dese país no golfo Pérsico, e na ruta habitual do voo. O avión, un Airbus A300 B2-203, foi destruído por mísiles terra-aire SM-2MR disparados dende o *Vincennes*. As 290 persoas a bordo morreron. O cruceiro *Vincennes* entrara en augas territoriais iranianas despois de que un dos seus helicópteros recibira disparos de advertencia de lanchas iranianas que operaban dentro dos límites territoriais do país.

Segundo o goberno dos Estados Unidos a tripulación identificou incorrectamente o Airbus A300 iraniano como un caza F-14A Tomcat atacante, un avión fabricado nos Estados Unidos e operado nese momento por só dúas forzas en todo o mundo, a armada estadounidense, e a forza aérea iraniana. Aínda que o fabricante Grumman só subministrara o F-14 a Irán cunha configuración aire-aire nos anos 70, a tripulación do *Vincennes* fora informada cando chegaron á zona de que os F-14 iranianos levaban bombas non guiadas ademais de mísiles Maverick e foguetes. A tripulación do cruceiro realizou dez intentos para comunicarse coa tripulación do avión usando frecuencias de radio civís e militares, pero sen recibir resposta. A Organización de Aviación Civil Internacional dixo que a tripulación do voo debería ter estado atenta á frecuencia civil.

Segundo o goberno iraniano, o *Vincennes* derrubou neglixentemente o avión civil: o A300 estaba facendo identificación amigo-inimigo no transpondedor usando o Modo III (non o Modo II utilizado polos avións militares iranianos), un sinal que o identifica como un aparello civil. O evento xerou unha gran cantidade de críticas aos Estados Unidos. Algúns analistas culparon ao capitán do *Vincennes*, que entrara en augas iranianas, de conduta imprudente e agresiva nunha contorna tensa e perigosa.

En 1996 os Estados Unidos e Irán chegaron a un acordo no Tribunal Internacional de Xustiza que incluía a declaración "...os Estados Unidos recoñecen o incidente aéreo do 3 de xullo de 1988 como unha terrible traxedia humana e expresan un profundo pesar pola perda de vidas causada polo incidente...". Como parte do acordo, os Estados Unidos non admitiron responsabilidades legais nin se desculparon formalmente a Irán pero accederon a pagar unha cantidade de 61,8 millóns de dólares en compensación ás familias dos pasaxeiros.

Iran Air segue utilizando o número de voo 655 na ruta entre Teherán e Dubai como recordo ás vítimas. Este incidente está entre os 8 peores desastres da historia da aviación.

## Notas
Río Romeán

O **río Romeán**, ou **río de Romeán**, é un curso fluvial galego, da comarca de Lugo, con caudal regular, afluente do Chamoso.

## Curso 
Nace da xuntanza do río da Barranca e do rego das presas preto da fonte do Canteiro, no concello de Castroverde.

Transcorre en dirección sur-suroeste. Baña as parroquias de Gondar, Soutomerille, Romeán, Paderne, Segovia, Piñeiro, Arxemil e Pedrafita.

Ao longo de parte do seu curso, separa o concello de Lugo dos concellos de Castroverde e O Corgo, no que se interna, para desembocar na ponte de Galiñeiros, entre as parroquias de Arxemil e Pedrafita, no río Chamoso, que é afluente do Miño.

O Camiño Primitivo de Santiago de Compostela, despois de pasar por Vilar de Cas, atravesa o río na confluencia das parroquias de Soutomerille, Paderne e Gondar.

## Notas 
## Véxase tamén 
### Bibliografía 
* 
### Outros artigos 
* Río Chamoso
* Camiño Primitivo
Tití de Caquetá

**Tití de Caquetá** (*Callicebus caquetensis*) é unha especie de tití endémico de Colombia atopado no departamento de Caquetá. Taxonomicamente, é membro do grupo *Callicebus cupreus*, seguindo a clasificación de Shunsuke Kobayashi *Callicebus*. Foi descrito por vez primeira por Thomas Defler, Marta Bueno e Javier Garcia no 2010. Está seriamente ameazado pola fragmentación do seu hábitat e a súa pequena poboación.

## Notas
Antonov An-28

O **Antonov An-28** (designación da OTAN: **Cash**) é un bimotor turbohélice lixeiro desenvolvido a partir do Antonov An-14M. Foi o gañador dunha competición contra o Beriev Be-30 para ser usado por Aeroflot como avión de paseiros de curto alcance. Realizou o seu primeiro voo no mes de setembro de 1969.

Fabricáronse un total de 191 unidades, dos que no ano 2006 aínda estaban en servizo 68. Despois dunhas pequenas series de preprodución construídas por Antonov, foi licenzado á polaca PZL-Mielec. En 1993 PZL-Mielec desenvolveu a súa propia variante mellorada, o PZL M-28 Skytruck.

## Desenvolvemento 
O An-28 é semellante ao An-14 en moitos aspectos, como a estrutura da á e as dúas derivas, pero ten unha fuselaxe máis grande e motores turbohélice en lugar dos motores de pistón do An-14. O An-28 voou por primeira vez como un An-14 modificado en 1969. O seguinte modelo de pre-produción non voaría ata 1975.

En configuración de pasaxe pode levar ata 15 persoas, ademais dos seus dous pilotos. A fabricación foi transferida a PZL-Mielec no ano 1978. O primeiro avión de fabricación polaca non voaría ata 1984. O An-28 recibiría finamente a súa certificación soviética en 1986.

## Variantes 
;An-14A
:A designación orixinal de Antonov para unha versión alongada e con dous turbohélices do An-14.
;An-14M
:Prototipo.
;An-28
:Transporte bimotor utilitario de curto alcance. Tres fabricados.
;An-28RM Bryza 1RM
:Avión de busca e rescate e ambulancia aérea.
;An-28TD Bryza 1TD
:Versión de transporte.
;An-28PT
:Variante con motores Pratt & Whitney que voou por vez primeira o 22 de xullo de 1993.

## Operadores 
### Operadores civís 
miniatura|250x250px|An-28 nun selo postal da URSS
Os principais operadores dos 16 avións Antonov An-28 que quedan en servizo con aeroliñas son:

; 

* Skiva Air (2)

; 

* Vostok Airlines (3)
* SiLA (3)

; 

* Tajik Air (2)

### Antigos operadores civís 
; 

* Air Livonia
* Enimex

; 

* Avluga-Trans (11)

; 

* Kyrgyzstan Airlines (5)

; 

* Tepavia Trans (4)

; 

* Blue Wing Airlines (operaba cinco dos que tres perdéronse en accidentes o 3 de abril de 2008, o 15 de outubro de 2009, e o 15 de maio de 2010)

### Operadores militares 
; 

* Forzas terrestres xeorxianas - dous en decembro de 2022.

; 

* Forza Aérea de Tanzania - un en decembro de 2022.

### Antigos operadores militares 
; 

* Forza Aérea de Djibuti - dous retirados.

; 

* Exército do Perú - dous retirados

### Antigos operadores 
* Aeroflot
* Forza Aérea Soviética

## Notas
Tití de cola branca

**Tití de cola branca** (*Callicebus discolor*) é unha especie de tití de América do Sur. Atópase en Colombia, Ecuador e o Perú. É semellante en aparencia ó *Callicebus ornatus* e ó *Callicebus caquetensis*.

## Notas
Troita (homónimos)

* **Troita común**, *Salmo trutta fario*, peixe osteíctio de auga doce, forma de *Salmo trutta*, ou subespecie, segundo os autores.
* **Troita de río**, peixes da subfamilia Salmoninae, dentro da familia dos salmónidos.
Os Castriños

Como topónimo **Os Castriños** pode referirse a:

;En Galiza
***Os Castriños**, lugar da parroquia da Illa de Arousa, no concello da Illa de Arousa;
***Os Castriños**, lugar da parroquia de Ferreira de Pantón, no concello de Pantón;
***Os Castriños**, lugar da parroquia de Gonzar, no concello do Pino.

## Véxase tamén
### Outros artigos
Callicebus ornatus

***Callicebus ornatus*** é unha especie de tití e o membro máis pequeno da familia *Pitheciidae*, que tamén inclúe os uakarís e os monos saki. Como é membro desta familia, clasifícase como un tipo de mono do Novo Mundo. É endémico do leste de Colombia, e o único membro do grupo *Plecturocebus moloch* que se atopa ao norte do eixo Ríos Amazonas/Solimes/Napo, vivindo polo menos a 350 km de distancia do outro membro máis próximo, o tití de cola branca (*Plecturocebus discolor*), que vive no sur de Colombia. Anteriormente clasificouse como a mesma especie que o tití de cola branca, pero agora recoñécese oficialmente como unha especie independente. Esta especie tamén é terrestre.

## Notas
Rolls-Royce Dart

O **Rolls-Royce RB.53 Dart** é un motor turbohélice británico deseñado e fabricado por Rolls-Royce. O seu primeiro encendido foi en 1946 e foi o motor usado no primeiro voo do Vickers Viscount en 1948. Con este modelo sería o primeiro turbohélice en entrar en servizo nunha aeroliña, a British European Airways (BEA), en 1950. O 29 de xullo de 1948 un voo entre Northolt e o aeroporto de París-Le Bourget con 14 pasaxeiros nun Viscount con motores Dart foi o primeiro voo dunha aeroliña en usar un avión impulsado por turbinas. O Viscount converteuse no primeiro avión con turbohélices en entrar en servizo con British European Airways (BEA), no ano 1953.

O Dart estaba aínda en produción cando se fabricaron os derradeiros Fokker F27 Friendship e Hawker Siddeley HS 748 en 1987. Segundo a convención da compañía de bautizar os seus motores de turbinas con nomes de ríos, o deseño deste turbohélice recibe o seu nome do río Dart, en Devon.

## Notas
Saguinus oedipus

***Saguinus oedipus*** é unha especie tití que pesa menos de 0,5&nbsp;kg. Un dos primates máis pequenos, esta especie é recoñecible pola súa crista saxital de cor branca que se estende dende a súa fronte até os ombreiros. Habita na selva tropical do noroeste de Colombia, sendo unha especie arborícola e diúrna. A súa dieta componse de insecto e plantas exsudadas, e é un importante dispersivo de sementes nos ecosistemas tropicais.

## Notas 
## Véxase tamén
Mike Wilds

**Mike Wilds**, nado en Chiswick, Londres, o 7 de xaneiro de 1946, é un expiloto de carreiras inglés. Participou en oito Grandes Premios do Campionato Mundial de Fórmula Un, debutou o 20 de xullo de 1974. Non anotou puntos de campionato.
## Traxectoria
Logo de gañar algunhas carreiras en Fórmula 3 a principios dos 70, Wilds trasladouse á Fórmula 5000. Ao mesmo tempo, participou nalgúns Grandes Premios de Fórmula Un, primeiro cun March privado, logo cun Ensign e BRM. Despois de que non cualificar no Gran Premio de casa, cun Shadow privado, concentrouse noutras categorías do deporte de motor, incluíndo as carreiras de coches deportivos e carreiras históricas.

Wilds gañou a clase da Fórmula Dúas no Campionato Aurora AFX de 1978, pilotando un Ralt e terminou noveno na clasificación xeral.

Wilds gañou o campionato RJB Mining Historic Sports Car en 1992, 1993, 1996 e 1998.

Ademais da súa andaina nas carreiras de coches, Wilds é un piloto activo e instrutor de helicópteros comerciais. é afectuosamente coñecido como 'The Honorific' Mike Wilds. 

## Rexistro de carreiras 
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados completos nas 24 Horas de Le Mans 
## Notas 
## Véxase tamén 
### Ligazóns externas 
* Páxina oficial
* Mike Wilds driving F1
Bembibre, Bembibre, Viana do Bolo

**Bembibre** é o único lugar da parroquia de Bembibre, no concello ourensán de Viana do Bolo na comarca de Viana. Segundo o IGE, en 2015 tiña 62 habitantes (35 homes e 27 mulleres).

## Lugares e parroquias 
### Lugares de Bembibre 
### Parroquias de Viana do Bolo 
## Notas 
## Véxase tamén 
### Outros artigos 
*Lugares de Viana do Bolo
Parque Nacional de Cabañeros

O **Parque Nacional de Cabañeros** é un parque nacional de España, situado entre as provincias de Cidade Real e Toledo, en Castela-A Mancha. O territorio conta tamén con outras figuras de protección no marco da Rede Natura 2000: é unha zona de especial protección para as aves (ZEPA) e un lugar de importancia comunitaria (LIC).

Constituíuse como parque nacional o 20 de novembro de 1995, sendo o segundo de Castela-A Mancha despois do das Tablas de Daimiel. En 1988 xa fora declarado parque natural polo Xunta de Comunidades de Castela-A Mancha.

O parque alberga unha das mellores representacións españolas de bosque mediterráneo, tanto polo seu elevado grao de conservación, como pola representatividade dos distintos sistemas ecolóxicos asociados. Entre os seus principais valores naturais están os bosques e matogueiras mediterráneos, algúns enclaves relícticos de vexetación atlántica, bosques de ribeira, turberas e herbais, coa flora e fauna asociada a cada uns destes ecosistemas, entre as que se atopan algunhas especies en perigo de extinción como a aguia imperial.

Debe o seu nome ás chozas utilizadas tradicionalmente por pastores e carboeiros como refuxio temporal dos seus labores no campo. Estas cabanas de forma cónica teitábanse utilizando vexetación da contorna e eran usadas polos poboadores dos Montes de Toledo.

## Véxase tamén 
### Ligazóns externas 
* Web oficial do Parque Nacional do Ministerio de Medio Ambiente
Troglodítidos

Os **troglodítidos** (**Troglodytidae**) son unha ampla familia de aves insectívoras moi numerosa que comprende aproximadamente 80 especies en 19 xéneros. Está distribuída por todo o mundo, pero cun maior número de especies nas Américas, de onde é orixinaria a familia. En Galicia vive a especie *Troglodytes troglodytes*, o carrizo.
## Características 
A maioría son aves insectívoras, que se alimentan de larvas,eirugas, arañas... pero algunhas especies comen tamén froitos, bagas, moluscos etc. [miniatura|258x258px|*[Thryothorus nigricapillus* en Costa Rica.|esquerda]]
Aínda que no inverno poden comersementes se falta o alimento, teñen o típico pico fino e afiado das aves insectívoras, que lles permite a caza en voo dos insectos que inxiren. Entre as súas especies están os paxaros máis pequenos de envergadura. Adoitan ser de plumaxe gris, marrón ou avermellado mesturados, como moito, con parches negros ou brancos. Os verdes, amarelos ou azuis están completamente ausentes dentro deste grupo de aves. Son tamén aves con ton apagado e pouco rechamante, para mellorar o seu camuflaxe.

## Morfoloxía e hábitat 
Na familia existen grupos con grandes diferenzas de costumes e morfoloxía. Habitan mesmo en illas remotas e nas partes extremas de rexións árticas, hai especies adaptadas ao clima de alta montaña. Varias especies son divagantes cubrindo grandes distancias desde a súa área de alimentación á súa área de cría.

## Xéneros e especies 
[miniatura|344x344px|*[Cistothorus palustris* no Canadá.]]
[miniatura|329x329px|*[Campylorhynchus brunneicapillus* en Arizona*.*]]
[miniatura|304x304px|*[Thryomanes bewickii.*]]
[miniatura|300x300px|*[Troglodytes musculus.*]]
Esta familia agrupa a 19 xéneros e aproximadamente 80 especies, das cales *Troglodytes troglodytes* é a única non oriúnda de América. Estes son os xéneros e especies que conforman esta familia de acordo cos estudos xenéticos e filoxenéticos e segundo a orde da clasificación do Congreso Ornitolóxico Internacional (IOC - Versión 4.4, 2014) e de Clements Checklist:

## Notas 
## Véxase tamén 
### Bibliografía 
* 
* 

### Outros artigos 
* Túrdidos
* Estorniño
* Carrizo (paxaro)
* Muscicápidos

### Ligazóns externas 
* Vídeos, imaxes e sons  - Colección de paxaros, .
Parque Nacional da Caldera de Taburiente

O **Parque Nacional da Caldera de Taburiente** é un parque nacional de España, situado na illa de La Palma, nas Canarias. Como o resto do arquipélago é de natureza volcánica, pero distínguese pola gran cantidade de recursos hídricos que posúe, tanto subterráneos como superficiais.

Foi declarado Parque nacional o 6 de outubro de 1954, sendo a segunda área protexida das Canarias en recibir esta designación, tras o Parque Nacional do Teide en Tenerife e a cuarta de España. Ademais é, desde 2002, Reserva Mundial da Biosfera conxuntamente con toda a illa. Actualmente abarca unha superficie de 46,9&nbsp;km², que xunto á Zona Periférica de Protección comprende 59,56&nbsp;km².

Sitúase no centro da illa coincidindo coa formación xeolóxica da Caldera de Taburiente, de 7&nbsp;km de eixo máximo, e que é considerada a marabilla natural máis emblemática da illa. A depresión que forma a Caldera atópase entre os 600 e os 900 metros sobre o nivel do mar, mentres que a crestería que forma o cerco rochoso que a rodea alcanza os 2.426 metros no punto máis alto, o chamado Roque de los Muchachos.

## Véxase tamén 
### Ligazóns externas 
* Web oficial do Parque Nacional do Ministerio de Medio Ambiente
Vilar de Goia, Quintela de Umoso, Viana do Bolo

**Vilar de Goia** é un lugar da parroquia de Quintela de Umoso, no concello ourensán de Viana do Bolo na comarca de Viana. Segundo o IGE, en 2015 tiña 11 habitantes (5 homes e 6 mulleres).

## Lugares e parroquias 
### Lugares de Quintela de Umoso 
### Parroquias de Viana do Bolo 
## Notas
Tony Trimmer

**Tony Trimmer**, nado en Maidenhead, Berkshire o 24 de xaneiro de 1943, é un expiloto de carreiras de Inglaterra, que gañou o Shell Campionato do Reino Unido de Fórmula 3 e o trofeo E.R. Hall en 1970.

Tony Trimmer tamén gañou a prestixiosa Carreira de Mónaco de F3 en 1970 pilotando un Brabham BT-28 e terminou segundo detrás de Patrick Depailler na edición de 1972.

Trimmer PARTICIPOU en seis Grandes Premios do Campionato do Mundo con equipos non competitivos, primeiro con Maki, en catro carreiras en  e , non logrando cualificar en ningunha das catro. Participou entón o Gran Premio do Reino Unido de 1977 (non logrou pre-cualificar) e no Gran Premio do Reino Unido de 1978 (non cualificou), co equipo Melchester Racing, pilotando un Surtees TS19 e un McLaren M23 respectivamente. Con todo, pilotando tamén o McLaren de Melchester, terminou terceiro nunha magnífica carreira fóra de campionato, baixo a chuvia no BRDC International Trophy de 1978 en Silverstone, chegando a meta diante de moitos dos grandes da Fórmula 1. Ese ano gañou o Campionato do Reino Unido Aurora F1.

Trimmer tamén foi unha das poucas persoas en pilotar o Connew (Fórmula 1), na súa última carreira (posteriormente correu coas especificacións da Fórmula 5000) en 1973. Con todo o coche chocou cunha barreira en Brands Hatch despois de que rompese un amortecedor traseiro.

Separadamente das carreiras do Campionato do Mundo, Trimmer correu en moitas carreiras de F1 fóra de campionato e é quizais un dos pilotos que pilotou a maior variedade de coches de Fórmula Un de todos os tempo. A lista inclúe o gran Lotus 72 na Carreira de Campións de 1971, o March 701, o Lotus 49, o Fittipaldi F-8 e o único Safir RJ-02 (tamén coñecido como Token RJ-02), pasando desde os vellos tempos do "tubby" Lotus 49 ata o autentico wing-car Fittipaldi F8.

## Rexistro de carreiras 
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados fóra de campionato 
(Chave) (Carreiras en **negra** indican pole position)
(Carreiras en *cursiva* indican volta rápida)

### Resultados completos nas Shellsport International Series 
(clave) (nota: resultados en **negra** indican pole position, resultados en *cursiva* indican volta rápida)

### Resultados completos no Campionato Británico de Fórmula 1 
(Chave) (nota: resultados en **negra** indican pole position, resultados en *cursiva* indican volta rápida)

### Resultados completos nas 24 Horas de Le Mans 
## Notas 
## Véxase tamén 
### Ligazóns externas
Voo 140 de China Airlines

O **voo 140 de China Airlines** era un voo regular de pasaxeiros entre o aeroporto internacional Chiang Kai-shek (hoxe en día aeroporto internacional de Taiwán Taoyuan), en Taiwán, e o aeroporto de Nagoya, no Xapón. 

O 26 de abril de 1994 o Airbus A300B4-622R que operaba a ruta estaba aproximándose a Nagoya cando chocou contra o chan, matando 264 das 271 persoas a bordo.

Ata a data é o peor accidente da historia de China Airlines, e o segundo con máis vítimas mortais en chan xaponés, tras o voo 123 de Japan Airlines.

## Accidente 
O 26 de abril de 1994 o Airbus A300B4-622R estaba completando a aproximación cando, xusto antes de aterrar en Nagoya, o primeiro oficial premeu sen querer o botón Takeoff/Go-around (tamén chamado TO/GA e que en galego viría ser "engalaxe/motor e ao aire") o que aumentou a posición do acelerador ata situarse na mesma que nas engalaxes e nas manobras de motor e ao aire.

Os pilotos intentaron corrixir manualmente a situación reducindo os aceleradores e empurrando os mandos cara a abaixo. O piloto automático actuou entón en contra das accións dos pilotos (como estaba programado que fixese no caso de que o botón TO/GA estivese activado), causando que o nariz se inclinase bruscamente. O nariz alto, combinado coa diminución da velocidade do aire debido á potencia insuficiente, levou a unha perda aerodinámica do avión. Cunha altura insuficiente para recuperalo desa condición, o aparello esnafrouse matando 264 dos 271 ocupantes do avión.

O accidente, que esnaquizou o avión (entregado menos de 3 anos antes), foi atribuído a un erro da tripulación por non ser capaz de corrixir os controis e a velocidade do aire. Nove meses antes Airbus advertira os seus clientes de facer unha modificación no sistema de voo que podía desconectar completamente o piloto automático "cando se aplicaban certas entradas a controis manuais na roda de control do modo go-around", que incluiría o movemento cara a adiante da columna de control que os pilotos fixeron no voo. O avión accidentado tiña que recibir a actualización a seguinte vez que necesitase unha parada longa de mantemento, debido a que "China Airlines xulgou que as modificacións non eran urxentes". Considerouse que eses factores incidiron no accidente, despois de que o erro primario dos pilotos de facerse co control da situación comezase.

## Notas
Referendo estatutario de Cataluña de 2006

O **referendo sobre o Estatuto de Autonomía de Cataluña** celebrouse o 18 de xuño de 2006 nesa comunidade autónoma con carácter vinculante. O seu obxectivo era decidir a entrada ou non en vigor do novo Estatut aprobado polas Cortes Xerais de España, en sesión do Senado, o 10 de maio de 2006.

O referendo de ratificación foi convocado polo presidente da Generalitat de Cataluña, Pasqual Maragall, o 18 de maio de 2006. A pregunta, redactada nas dúas linguas oficiais do país (catalán e castelán) era: «Aproba o proxecto de Estatuto de autonomía de Cataluña?».

## Prohibición de incentivar a participación 
A Xunta Electoral Central de España prohibiu, nunha decisión sen precedentes dende o restablecemento da Generalitat en 1977, o fomento da participación por parte desta e as outras administracións públicas. Esta prohibición foi ratificada polo Tribunal Supremo de España.

## Posición dos partidos 
* Pediron o Si ao novo Estatut: Convergència i Unió, Partit dels Socialistes de Catalunya e Iniciativa per Catalunya Verds.
* Pediron o NON ao novo Estatut: Esquerra Republicana de Catalunya, Candidatura d'Unitat Popular e Partit Popular de Catalunya.

### Plataformas cidadás 
Creáronse varias plataformas para pedir o voto en diferentes sentidos:
* Si: Estatut Jo Sí
* Non: Antifranquistes pel no, Arquitectes pel no, Diguem No (integrada pola Campanya Unitària per l'Autodeterminació e a Plataforma Pel dret de decidir e máis de 130 entidades), Sindicalistes pel no, Plataforma Pel dret de decidir, Economistes pel no.
* Voto nul: Vota lliure, vota independència

## Resultados 
O referendo estatutario tivo os seguintes resultados:
* Electores: 5.310.103
** Votantes: 2.594.167 (participación do 48,9%)
*** Si: 1.899.897 (73,2%)
*** Non: 533.742 (20,6%)
*** Brancos: 137.207 (5,3%)
*** Nulos: 23.321 (0,9%)

## Notas 
## Véxase tamén 
### Ligazóns externas 
* Discurso do Presidente da Generalitat do 16-06-2006
A Fórnea, A Fórnea, Trabada

**A Fórnea** (á espera da oficialización de **Fórnea**) é o único lugar da parroquia da Fórnea, no concello lugués de Trabada na comarca da Mariña Oriental. Segundo o IGE en 2020 tiña 82 habitantes (40 homes e 42 mulleres).
## Toponimia
O topónimo **A Fórnea** (á espera da oficialización da forma **Fórnea**) procede do termo en latín , derivado á súa vez de  (''*) ou de **fornea'', "cavidade con forma de forno", polo que podería ter a súa orixe ou ben na existencia dun forno no lugar ou ben na existencia dun terreo con esa forma, como unha cova.

## Lugares e parroquias 
### Lugares da Fórnea 
### Parroquias de Trabada 
## Notas 
## Véxase tamén 
### Outros artigos 
* Lugares de Trabada
Bascuas, Bascuas, Lugo

**Bascuas** é un lugar da parroquia de Bascuas, no concello de Lugo, na comarca de Lugo. Segundo o IGE, en 2015 tiña 11 habitantes (3 homes e 8 mulleres), dous menos ca en 2010, cando tiña 13 habitantes (5 homes e 8 mulleres).

## Lugares e parroquias 
### Lugares de Bascuas 
### Parroquias de Lugo 
## Notas 
## Véxase tamén 
### Outros artigos 
* Lugares de Lugo
* Galería de imaxes de Lugo
A Brea, Bascuas, Lugo

**A Brea** é un lugar da parroquia de Bascuas, no concello de Lugo, na comarca homónima. Segundo o IGE en 2015 tiña 15 habitantes (8 homes e 7 mulleres).

## Lugares e parroquias 
### Lugares de Bascuas 
### Parroquias de Lugo 
## Notas
Copa do Mundo de Ciclocrós 2017-18

A **Copa do Mundo de Ciclocrós 2017-18** será a 25ª edición da Copa do Mundo de Ciclocrós, que dará comezo como vén sendo habitual nos 3 últimos anos, con probas nos Estados Unidos, o 16 de setembro de 2017 en Iowa City e finalizará como tamén se está repetindo nas últimas edicións nos Países Baixos, o 28 de xaneiro de 2018.
Nesta edición haberá 9 probas repartidas da seguinte maneira: 3 carreiras en Bélxica, 2 nos Estados Unidos e 1 Alemaña, Francia, Dinamarca e os Países Baixos. As series regresarán a Dinamarca e Francia tras uns anos de espera.

Os defensores do título das series do ano anterior foron o belga Wout van Aert na categoría elite masculina e a neerlandesa Sophie de Boer na elite feminina.

## Sistema de puntuación 
Para as categorías elite masculina e feminina puntuarase da seguinte maneira:
A partir do 10º, o 11º clasificado leva 40 puntos baixando esta cifra un por un ata o 50º da carreira que leva 1 punto.

### Categorías menores 
Porén, nas categoría de júnior e sub-23 cualificarase doutra maneira diferente.

Nestas categorías, o 11º clasificado leva 20 puntos continuando un por un ata o 30º, que se levaría 1 punto. Ademais, para a obtención da clasificación final da Copa do Mundo só se teñen en conta os 4 mellores resultados de cada corredor.

## Calendario 
Este ano, a copa repetirá 9 probas no calendario ao igual ca na tempada anterior. O fin do calendario será igual que en anos anteriores en Hoogerheide, unha semana antes dos mundiais de Valkenburg.

## Clasificación individual 
### Masculina 
### Feminina 
### Sub-23 
En *cursiva* os resultados que non se teñen en conta para a suma final

### Júnior 
En *cursiva* os resultados que non se teñen en conta para a suma final

## Véxase tamén 
### Outros artigos 
* Copa do Mundo de Ciclocrós
2Cellos

**2Cellos** (estilizado como **2CELLOS**) é dúo croata de violoncello, formado polos músicos de formación clásica Luka Šulić e Stjepan Hauser. Asinaron con Sony Masterworks dende 2011, lanzaron tres álbums e fixeron arranxos instrumentais para moitas cancións coñecidas de pop e rock. O dúo actúa internacionalmente e aparecey en varias series dos Estados Unidos como *Glee* e *The Bachelor*.

## Notas 
## Véxase tamén 
### Ligazóns externas 
*Páxina web oficial
Apiaguaiki Tumpa

**Apiaguaiki Tumpa**, nado c. 1863 e finado o 29 de marzo de 1892, foi un dirixente dos guaranís bolivianos (chiriguanos).  É considerado por moitos guaranís como un heroe nacional, coñecido pola súa loita para defender a terra e a liberdade do seu pobo do intereses do goberno boliviano, dos gandeiros e dos misioneiros. Foi executado após a súa derrota e o fracaso da súa revolta.  A súa morte é conmemorada anualmente por moitos guaranís, e unha universidade de lingua guaraní na comunidade de Kuruyuki, en Bolivia, leva o seu nome.

## Nome 
O nome "*Apiaguaiki*" ou "*Hapiaoeki*" : etimoloxicamente «eunuco por Deus» en lingua guaraní, en referencia á castidade divina atribuída a este líder. "*Tumpa*" é o apelativo guaraní de carácter mesiánico «Home-Deus», asignado a algúns líderes guaranís, moitas veces ó mando de levantamentos.

## Notas
Tengrismo

[miniatura|200px|Símbolo empregado polos seguidores do tengrismo en [República de Sakha|Sakha.]]
O **tengrismo** é unha relixión de Asia Central caracterizada polo xamanismo, o animismo, totemismo, poli e monoteísmo e culto ós devanceiros. Foi a relixión principal dos turcos, os mongois, os húngaros, os xiongnu e os hunos, e a relixión dos cinco antigos estados turcos: Khaganato Göktürk, Khaganato turco occidental, Gran Bulgaria, Imperio Búlgaro e Tourkia oriental (Xazaria). En *Irk Bitig*, Tengri é mencionado como *Türük Tängrisi* (Deus dos turcos).

O tengrismo foi defendido en círculos intelectuais das nacións turcas de Asia Central (incluíndo Tatarstán, Buriatia, Kirguizistán e Kazakhstán) dende a disolución da Unión Soviética durante a década de 1990. Aínda é practicado e existen movementos de recuperación en Sakha, Khakassia, República dos Tuva e outras nacións turcas en Siberia. O burkhanismo, un movemento semellante ó tengrismo, concéntrase na República de Altai.

*Khukh tengri* significa "ceo azul" en mongol, e os mongois aínda lle rezan a *Munkh Khukh Tengri* ("Eterno Ceo Azul") e Mongolia é chamada poeticamente "Terra do Eterno Ceo Azul" (*Munkh Khukh Tengriin Oron*) polos seus habitantes. Na moderna Turquía, o tengrismo é coñecido como *Göktanrı dini* ("relixión do Deus Ceo"); en turco "Gök" (ceo) e "Tanrı" (Deus), correspóndense cos *khukh* (azul) e *Tengri* (ceo) mongois, respectivamente. Segundo investigacións arqueolóxicas húngaras, a relixión do pobo húngaro até o final do século X (antes do cristianismo) era o tengrismo.

## Notas